Edgar Sia

Si Edgar "Injap" Jaruda Sia II (namundag 9 Enero 1977) sarong Filipinong negosyante. Siya an chairman kan DoubleDragon Properties (sarong palakayang kabarakas ninda Tony Tan Caktiong), asin kan kagtugdas kan Mang Inasal na sarong fast food restaurant chain. 

Kan 2011, si Sia iyo an nagin pinakahubin na bilyonaryo sa Filipinas sa edad sanang 34 pakapabakalan niya an saiyang kahirasan na 70% sa Mang Inasal sa Jollibee. Sa kan Septyembre 2021, an saiyang net worth natantyang uminabot US$675 million.

Kaamayi nin buhay
Si Sia namundag sa Iloilo City kan 1977 asin duminakula sa Roxas City, an pinakamatua sa tolong magturugang na pareho an mga magurang gikan sa Capiz asin Iloilo. Siya binansagan na  "Injap", sarong portmanteau kan "Intsik" (the Filipino/Tagalog na bansag para sa Tsino) asin "Hapones"; ta an saiyang ama, Edgar Sr., sarong Tsino Filipino, mantang saiyang ina, an dating si Pacita Jaruda, sarong Filipina Hapones (Hapones apelyido Haruda, 春田).

Si Sia nagplanong magin arkitekto alagad nagluwas sa pag'adal sa University of San Agustin ta nagpoon na pagnegosyo.

Karera
Si Sia kapwa tinugdas an barbecue chain na Mang Inasal sa Iloilo City kan 2003. Sa pitong taon, an Mang Inasal nagtalubo na husto asin 338 na sanga an nakaag sa kahwasan kan Filipinas, bago ini nabakal kan Jollibee kan 2010. Mang Inasal at Bulacan|thumb|left

Kan 2009, si Sia tinugdas an Injap Land Corporation (ngonyan DoubleDragon Properties Corporation), developer kan CityMall chain of malls. 

Kan 2014, an DoubleDragon Properties nagbiklad na magin kompanyang publiko. An DoubleDragon sige an pagpagpatalubo sa mga propryedad na komersyal asin residensyal. asin may plano ngani na magmukna nin 100 na mall pag'abot taon 2020. 

Kan Agosto 2016, an kompanya nag'anunsyo na kinukua kaini an mas mayoriyang kahirasan sa pagsasadiri kan Hotel of Asia, Inc.

Buhay personal
Si Edgar Sia naagom si Shella Sia, asin nagkaigwang tolong aki, sinda Edgar Sia III, John Henry Sia asin Elisa Stephanie Sia. They live in Manila, Philippines but still maintain homes in Capiz and Iloilo.

Toltolan

Kategorya:Mga 1977 na kamundagan
Kategorya:Mga Buruhay
Kategorya:Mga Bilyonryong Filipino
Kategorya:Mga Filipino chairperson kan mga korporasyon
Kategorya:Mga Kagtugdas nin mga Filipinong kompanaya 
Kategorya:Mga Tawong haleng Iloilo City
Kategorya:Mga Tawopng haleng Capiz
Kategorya:Mga Filipinong may dugong Tsino
Kategorya:Mga Filipinong may dugong Hapones
Kategorya:Banwang Bisaya